Peniskreft

miniatyr
Peniskreft er en kreftsykdom. Den har størst utbredelse blant eldre menn, primært menn over femti år, mens menn under førti år representerer om lag tyve prosent av tilfellene. Hos noen pasienter må man fjerne hele penishodet, eller enda større deler av penis.

Den eksakte årsaken til peniskreft er ukjent. De vanligste risikofaktorene er røyking, oppsamling av sekret under forhudet på penis (smegma) samt trang forhud. Det blir dessuten antatt at det er et samband mellom mange HPV-virus og peniskreft. Dette gjelder først og fremst typene 16 og 18 som også er forbundet med livmorhalskreft. Derfor finner man høyere forekomst av peniskreft i områder med høy forekomst av livmorhalskreft. Kjønnsvorter er derimot ikke assosiaert med peniskreft da dette er to andre typer HPV; 6 og 11. Irritasjon på sår og vorter på penis er ofte de første symptomene på peniskreft. Dersom ikke sårene gror på noen uker, må lege oppsøkes.

Peniskreft er en forholdsvis sjelden sykdom. I 2020 var det 55 nye tilfeller og to personer døde av peniskreft.

 Referanser 

Kategori:Mannehelse
Kategori:Kreft